Diari Oficial de la Generalitat Valenciana


Sumari del DOGV 4004, del 22-05-2001 (2001/4827)

Informació pública del programa d'actuació integrada per al desenvolupament de la unitat d'execució Carrer de Moncayo, presentar per PROARA, Promotores Aragoneses, SA.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4827


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució Carrer de Moncayo, presentar per PROARA, Promotores Aragoneses, SA. [2001/X4827]
  
Per Resolució d'Alcaldia núm. U-2761, de data 7 de maig de 2001, s'ha disposat el següent:
  
«Vista l'alternativa tècnica de programa d'actuació integrada presentada per la mercantil PROARA, Promotores Aragoneses, SA, els informes emesos pels Serveis de Planejament i Projectes d'Infraestructura, i l'acord de la Comissió de Govern de data de 6 d'abril de 2001, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida per la Resolució núm. 2.242, de 7 de juliol de 1999, resolc:
  
Sotmetre a informació pública pel termini de vint dies hàbils, ?amb l'efecte suspensiu de llicències prescrit en l'article 57 de la LRAU i 152.3 del Reglament de Planejament, excepte per a les parcel·les síties al carrer d'Amparo Iturbi 12 (ref. cadastral 5206606) i les edificacions protegides síties al carrer de Moncayo números 4 a 10 (ref. cadastrals 5206627-28-29 i 30) i números 3 a 15 (ref. cadastrals 3744403-79-51-09-59 i 37)?, mitjançant anuncis en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la LRAU, l'alternativa tècnica de programa d'actuació integrada presentada per PROARA, Promotores Aragoneses, SA, en data de 31 de maig de 1999, per al desenvolupament del programa d'actuació integrada Carrer de Moncayo, a l'àmbit delimitat pels carrers de Sant Vicent Màrtir, Pianista Amparo Iturbi, part de darrere de les edificacions que recauen al carrer esmentat, carrer d'Almudaina i carrer de Moncayo, comprensiva de memòria, homologació sectorial modificativa, pla de reforma interior i avantprojecte d'urbanització.
  
En el termini esmentat, comptador a partir de la publicació de l'anunci d'exposició pública en el DOGV, podran presentar-se en el Servei Municipal de Planejament (av. d'Aragó, 35), tant al·legacions com alternatives tècniques que vulguen competir amb l'exposada al públic, i el termini quedarà prorrogat per vint dies addicionals si en els deu primers d'informació pública cap persona, prestant-ne caució per import de 500.000 PTA, es comprometera de presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la Corporació (Plaça de l'Ajuntament), proposicions jurudicoeconòmiques en plica tancada a qualsevol de les alternatives tècniques presentades; l'acte d'obertura de les que es presenten tindrà lloc el dia hàbil següent a l'acabament d'aquest termini, tret que siga dissabte, i en aquest cas es traslladarà al dia hàbil següent. Totes les actuacions podran ser objecte de consulta i al·legació pels interessats durant els deu dies següents a l'acte d'obertura de pliques; alhora, durant tot el procediment podran ser objecte de pública consulta al Servei de Planejament, les al·legacions i alternatives tècniques que s'hi hagen presentat».
  
València, 7 de maig de 2001.- El secretari adjunt: Pedro García Rabasa.